જ્યાં હત્યા થઈ હતી એ ભગતવાડીના બિલ્ડિંગમાં લગાવવામાં આવેલા CCTV કૅમેરાને લીધે આરોપીની ઓળખ થઈ હતી. વિનોદ પટેલ જે રૂમમાં રહે છે એ આરોપીના પિતાની છે. સાઉથ રીજનના ઍડિશનલ પોલીસ કમિશનર કૃષ્ણ પ્રકાશે કહ્યું હતું કે ‘વિનોદ પટેલની હત્યા ગુરુવારે સવારે ૯.૨૦ વાગ્યે થઈ હતી. એક મૅરેજમાં જવાનું હોવાથી કપડાં બદલવાના બહાને આરોપી ઘરમાં ઘૂસ્યો હતો. તેણે જોયું કે વિનોદ પટેલ ટીવી જોઈ રહ્યો છે એથી તેણે એ તક સાધીને તેના ગળા પર વાર કર્યો હતો અને કુલ નવ વાર કર્યા હતા.’